wannaphong/clean_thaiwikipedia huggingface dataset:
# กันตรึม
กันตรึมhttps://www.finearts.go.th/surinmuseum/view/11369-%E0%B8%81%E0%B8%B1%E0%B8%99%E0%B8%95%E0%B8%A3%E0%B8%B6%E0%B8%A1  เป็นภาษาพูดเขมรที่ราบสูงถิ่นไทยอีสาน เป็นรูปแบบของดนตรีพื้นบ้านท้องที่ท้องถิ่นของภาคอีสานไทยตอนใต้ของประเทศไทย คือ จังหวัดอุบลราชธานีในบางอำเภอที่ชายแดนติดเขตประเทศกัมพูชา จังหวัดศรีสะเกษ, จังหวัดสุรินทร์, จังหวัดบุรีรัมย์ และจังหวัดสระแก้ว เป็นดนตรีประกอบการร้องเต้นรำพื้นเมืองพื้นบ้านในท้องที่ท้องถิ่นภาคอีสานไทย ประกอบไปด้วยเครื่องดนตรีได้แก่ ซอกันตรึม กลองกันตรึม โดยในยุคหลังจะมีเครื่องดนตรีอีเลคโทรนิก เช่น กีตาร์ และคีย์บอร์ด เป็นส่วนประกอบ และบ้างก็ใช้คำร้องเป็นภาษาอีสานไทย

นักร้อง นักดนตรี แนวกันตรึมที่มีชื่อเสียง เช่น ยิ่งยง ยอดบัวงาม, เฉลิมพล มาลาคำhttps://open.spotify.com/track/2lcKG4qZF9yADjISfcn7NU, คง มีชัย (หรือ ร็อคคงคย), ดาร์กี้ กันตรึมร็อค, น้ำผึ้ง เมืองสุรินทร์, ยอดรัก โคกนาสามhttps://music.apple.com/us/artist/%E0%B8%A2%E0%B8%AD%E0%B8%94%E0%B8%A3-%E0%B8%81-%E0%B9%82%E0%B8%84%E0%B8%81%E0%B8%99%E0%B8%B2%E0%B8%AA%E0%B8%B2%E0%B8%A1/1706287558, สมานชัย เสียงระทม, วงดนตรีบิ๊ก สุรินทร์แบนด์, วงดนตรีเล็ก สะเร็นแบนด์, สัญญาลักษณ์ ดอนศรี ครูนักแต่งเพลงประพันธ์เพลงลูกทุ่งอีสานหมอลำกันตรึม ลิเกกันตรึมกล้วยหอม บรรจงศิลป์ ลิเกกันตรึมสังเวย มัจจุราช ลิเกกันตรึมชาตรี รุ่งเรืองศิลป์
# พนมกร ตังทัตสวัสดิ์
พนมกร ตังทัตสวัสดิ์  มีชื่อเล่นว่า แซน นักแสดงและนักร้องชาวไทย

 ประวัติ 
พนมกรเกิดเมื่อวันที่ 6 มิถุนายน พ.ศ. 2520 ที่โรงพยาบาลศิริราช กรุงเทพฯ เป็นบุตรของนายแพทย์กิจจา และนางสุกัญญา ตังทัตสวัสดิ์ มีพี่ชาย 1 คน คือ ศุภกิจ ตังทัตสวัสดิ์ (แมน) จบการศึกษาชั้นอนุบาลจากโรงเรียนธรรมพิทักษ์ แล้วเข้าเรียนในระดับประถมศึกษาและมัธยมที่โรงเรียนเซนต์คาเบรียล และสอบเข้าในระดับปริญญาตรีที่คณะบริหารธุรกิจ มหาวิทยาลัยอัสสัมชัญ ปริญญาโท คณะนิเทศศาสตร์ สาขาสื่อสารมวลชน จุฬาลงกรณ์มหาวิทยาลัย

มีผลงานแสดงละครเรื่อง เพื่อนร้างบนทางรัก, หงส์เหนือมังกร, เมืองมายา, คู่คนละขั้ว, ตะวันตัดบูรพา, โกตี๋กี๋หมวย, แผนรัก แผนร้าย และ มังกรเดียวดาย ได้รับรางวัลโทรทัศน์ทองคำ ครั้งที่ 15 (2543) สาขาดาราสนับสนุนชายดีเด่น จากละคร หงส์เหนือมังกร

ปัจจุบันสมรสกับ สิริกันย์ ปิยไกรวุฒิ  สาวนอกวงการที่คบหาดูใจมานานถึง 16 ปี มีบุตรสาวด้วยกัน 2 คน และทำธุรกิจส่วนตัวคือ เปิดร้านคอมพิวเตอร์อยู่ที่มหาวิทยาลัยธรรมศาสตร์ ศูนย์รังสิต ชื่อร้าน CYBER OASIS เขายังดำรงตำแหน่งประธานบริษัท เอสจี ไซเบอร์ ซิสเต็ม จำกัด ให้บริการทางด้านเน็ตเวิร์คภายในโรงแรม และเซอร์วิสอพาร์ตเมนรวมทั้งงาน IT Service Delivery ภายใต้แบรนด์ บลูดอลฟิน

ผลงาน
ผลงานละคร
 พ.ศ.  เรื่อง  บทบาท  ออกอากาศ 2542  เพื่อนร้างบนทางรัก  โจ๊ก ช่อง 7 2543  หงส์เหนือมังกร  ตี๋เล็ก ช่อง 5เมืองมายา  อายุทธ (รับเชิญ) 2544  คู่คนละขั้ว  เรย์ ช่อง 7ตะวันตัดบูรพา  เสือ ช่อง 5 2545  โก๋ตี๋กี๋หมวย  ช่อง 7 พินัยกรรม  ม.ล.จงชนะ ช่อง 5 2546  ขอหมอนใบนั้นที่เธอฝันยามหนุน  ล่องจุ๊น ช่อง 9หมอลำซัมเมอร์  พิธีกร (รับเชิญ) ช่อง 7 2547  แผนรัก แผนร้าย   ม.ล.ภาณพ ศิวาวงศ์ ช่อง 3 2548  วิมานทราย  ภิญโญ ช่อง 5 ปัญญาชนก้นครัว  ปองเทพ (ป่อง) ช่อง 3 ปิ๊ง  หัวใจช็อกโกแลต  เพชร ช่อง 5 2549  รอยอดีตแห่งรัก  หมอนเรศ อนิลทิตา   ไกรลาส/รชา 2553  เหนือเมฆ  อินทัช ช่อง 3 ดวงใจอัคนี  ไกรภพ สองปรารถนา  หมอสุรเชษฐ์ ช่อง 5 2555  เซน...สื่อรักสื่อวิญญาณ ตอน เลือกเกิดไม่ได้   2557  รอยฝันตะวันเดือด  เคน ช่อง 3 ลูกไม้ลายรัก   ภพธร 2559  บ้านนี้มีรัก ตอน แผนจับโจร  พร  (รับเชิญ) ช่องวัน 31 2561  เมืองมายา Live ตอน เกมกลมายา  จารุกิตต์ รุ่งรุจี (เอ็ม) 2562  The Answer of Heaven คำตอบสำหรับสวรรค์  พฤกษ์ (รับเชิญ)

ผลงานภาพยนตร์
 กำแพง (2542)
 รัก/สาม/เศร้า (2551)

รางวัล
 รางวัลโทรทัศน์ทองคำ ครั้งที่ 15 (2543) ดาราสนับสนุนชายดีเด่น จากละคร หงส์เหนือมังกร
# โฆนัส กูติเอร์เรซ
โคนัส มานวยล์ กูเตียร์เรซ  เป็นนักฟุตบอลชาวอาร์เจนตินา ปัจจุบันสังกัดสโมสรฟุตบอลนิวคาสเซิลยูไนเต็ด โดยเล่นในตำแหน่งปีก เขาได้รับฉายาว่า สไปเดอร์แมน เนื่องจากเวลายิงประตูได้จะนำหน้ากากสไปเดอร์แมนมาสวมใส่Video of Spiderman celebration

โคนัสเกิดที่เมืองซาเอนซ์เปญา จังหวัดบัวโนสไอเรส โดยสโมสรแรกที่เขาสังกัดคือ เบเลซซาร์สฟีลด์ในประเทศอาร์เจนตินา ระหว่าง ค.ศ. 2001 และ 2005 โดยเขาได้เป็นกำลังสำคัญในการพาทีมคว้าแชมป์ Primera División Argentina ในปี 2005

หลังจากนั้นสโมสรฟุตบอลเรอัลมายอร์กาได้เซ็นสัญญาเขาไปร่วมทีม

เมื่อวันที่ 1 กรกฎาคม ค.ศ. 2008 โคนัสได้ตัดสินใจซื้อสัญญาของตนเอง เพื่อให้ได้ย้ายสโมสรได้ตามที่ต้องการ และในวันถัดมาโคนัสก็ได้ย้ายไปร่วมทีมนิวคาสเซิลยูไนเต็ด โดยได้เซ็นสัญญาเป็นระยะเวลา 5 ปี หลังจากนั้นโคนัสได้บอกกับ nufc.co.uk ว่าหลังเสื้อของเขาจะไม่ปักชื่อ "Gutiérrez" เหมือนสมัยที่เขายังเล่นให้กับมายอร์การ์ แต่จะปักชื่อของเขาว่า "Jonás" แทน และได้รับหมายเลข 18 โดยเขาได้ให้เหตุผลว่า "เพราะผมชอบชื่อของผม"

 เกียรติยศ 
เบเลซซาร์สฟีลด์
 ปริเมราดิบิซิออนเดอาร์เฆนตินา: Clausura 2005

นิวคาสเซิลยูไนเต็ด
 อีเอฟแอลแชมเปียนชิป: 2009–10

อินเดเปนดิเอนเต
 Copa Sudamericana: 2017

ทีมชาติอาร์เจนตินา ชุดอายุไม่เกิน 20 ปี
 เยาวชนชิงแชมป์อเมริกาใต้: 2003
# วีนัส ฮัม
วีนัส ฮัม  เป็นกลุ่มดนตรีอิเล็กทรอนิกส์-ป็อปสัญชาติอเมริกัน จากเมืองแนชวิลล์ รัฐเทนเนสซี ชื่อวงดนตรีมาจากชื่ออาการผิดปกติทางร่างกายของนักดนตรี คือ โทนี มิราเคิล  ที่จะได้ยินเสียงชีพจรของตัวเองดังก้องอยู่ในหู อาการนี้พบในผู้ป่วยน้อยราย มีชื่อเรียกว่า "venous hum" 

วีนัส ฮัม มีผลงานมาแล้ว 4 ชุด ตั้งแต่ปี 2001 และทำดนตรีประกอบให้กับเจ.เจ. แอบรัมส์ ในซีรีส์เรื่อง Alias, Lost (อสุรกายดงดิบ) และภาพยนตร์ Mission: Impossible III (2006)  

ในปี 2003 เสตรียนขับร้องคัฟเวอร์เพลง "I Feel Love" ของดอนนา ซัมเมอร์ ให้กับวงบลูแมนกรุป และออกตระเวนแสดงสดร่วมกันในปี 2004 โดยเล่นเป็นวงเปิดการแสดงให้ และปรากฏตัวในวิดีโอบันทึกการแสดงสด The Complex Rock Tour Live

ผลงานอัลบัม
 Venus Hum (2001)
 Big Beautiful Sky (2003)
 The Colors In The Wheel (2006)
 Mechanics & Mathematics (2009)
# สถาบันสุขภาพแห่งชาติ (สหรัฐ)
สถาบันสุขภาพแห่งชาติ  หรือ เอ็นไอเอช (NIH) เป็นหน่วยงานวิจัยในสหรัฐรับผิดชอบในด้านงานวิจัยที่เกี่ยวข้องกับทางด้านการแพทย์ โดยมีหน่วยงานย่อย 27 สถาบัน

หน่วยงานก่อตั้งในปี พ.ศ. 2430 ภายใต้ชื่อ Laboratory of Hygienehistory.nih.govSIC 9431 Administration of Public Health Programs  ได้เติบโตและเปลี่ยนชื่อมาเป็นชื่อปัจจุบันในปี พ.ศ. 2473

สถาบันปัจจุบันตั้งอยู่ที่เมืองบาเธสดา ในรัฐแมริแลนด์
# เลเกีย
เลเกีย  เป็นบริษัทผลิตชุดกีฬา ก่อตั้งในปี ค.ศ. 1990 ที่เมืองปอมเปอี ประเทศอิตาลี เป็นหนึ่งในแบรนด์ที่โด่งดังที่สุดแบรนด์หนึ่งสำหรับทีมฟุตบอลสมัครเล่น จนขยับขยายไปยังสโมสรระดับต้น ๆ เลเกียมีสำนักงานหลักอยู่ที่เมืองปอมเปอี และมีร้านเลเกีย มากมายในอิตาลี นอกจากนั้นยังมีจัดจำหน่ายในหลายประเทศในยุโรป แคนาดา และสหรัฐอเมริกา ในปี ค.ศ. 2010 เลเกียเป็นผู้สนับสนุนให้กับฟุตบอลทีมชาติเกาหลีเหนือ
# วัดโคกโพธิ์กุญชร
วัดโคกโพธิ์เทพกุญชร ตั้งอยู่ที่ตำบลตะลุง อำเภอเมืองลพบุรี จังหวัดลพบุรี สันนิษฐานว่าสร้างขึ้นในสมัยกรุงศรีอยุธยาตอนปลาย ต่อมาจึงกลายเป็นวัดร้าง ครั้นถึงประมาณปี พ.ศ. 2367 ในสมัยรัชกาลที่ 3 ประชาชนได้ร่วมใจกันบูรณะวัดขึ้นมาอีกครั้ง และเป็นวัดที่มีพระภิกษุจำพรรษามาจนถึงปัจจุบัน ได้รับพระราชทานวิสุงคามสีมาเมื่อ พ.ศ. 2515

สิงสำคัญภายในวัด คือ พระอุโบสถ เป็นอาคารก่ออิฐถือปูน ที่หน้าบันพบร่องรอยการประดับด้วยเครื่องถ้วย และมีพระเจดีย์ทั้งหมด 12 องค์ เป็นเจดีย์รายขนาดย่อมอยู่ด้านข้างและด้านหน้า และได้ขึ้นทะเบียนเป็นโบราณสถาน ประกาศในทะเบียนราชกิจจานุเบกษา เล่มที่ 117 ตอน 104ง 9 ตุลาคม 2543
# ไฟลท์ออฟเดอะบัมเบิลบี
ไฟลท์ออฟเดอะบัมเบิลบี  เป็นท่อนออร์เคสตราอินเทอร์ลูด จากผลงานประพันธ์ของนีโคไล ริมสกี-กอร์ซากอฟ เป็นท่อนบรรเลงสั้นๆ ปิดท้ายองก์ที่ 3 ของโอเปร่าเรื่อง The Tale of Tsar Saltan  ที่ริมสกี-คอร์ซาคอฟแต่งขึ้นในช่วง ค.ศ. 1899-1900 ดัดแปลงจากบทกวีของอเล็กซานเดอร์ ปุชกิน

เนื้อร้องในท่อนนี้กล่าวถึงเจ้าชายกวิดอน ซัลทาโนวิช ที่เป็นโอรสของพระเจ้าซาร์ ที่ถูกนกวิเศษเสกให้กลายเป็นผึ้ง แล้วบินจากไป เครื่องดนตรีที่บรรเลงในตอนนี้ เป็นการเล่นเลียนเสียงผึ้งบินหึ่งๆ อารมณ์ขันในดนตรีและศาสนา (๑) วิลาศ มณีวัต

ไฟลท์ออฟเดอะบัมเบิลบี ต้องเล่นด้วยจังหวะเร็วติดต่อกัน ซึ่งต้องมีการฝึกฝนมาเป็นพิเศษ จึงนิยมใช้บรรเลงแสดงความสามารถเฉพาะตัวของนักดนตรี นักดนตรีที่เคยนำดนตรีท่อนนี้มาแสดง เช่น แม็กซิม มรวิทซา (Maksim Mrvica) นักเปียโนชาวโครเอเชีย, หลาง หลาง นักเปียโนชาวจีน ใช้เล่นสาธิตการใช้งานเครื่องไอแพด ในปี 2010  รวมถึงวงดนตรีฮาร์ดร็อกโมโนวอร์

ในช่วงทศวรรษ 1930 วอลต์ ดิสนีย์ได้เลือกไฟลท์ออฟเดอะบัมเบิลบี เป็นเพลงหนึ่งที่จะบรรจุในภาพยนตร์ แฟนเทเชีย แต่ได้ถูกคัดออก ต่อมาเพลงนี้ได้ปรากฏในภาพยนตร์แอนิเมชันเรื่อง Melody Time ในปี 1948  ในปี 2003 ถูกนำไปใช้ประกอบภาพยนตร์ คิลบิล ของเควนติน ทาแรนติโน http://www.amazon.com/Kill-Bill-1-ost/dp/B0000C9V3T
# การสัมภาษณ์
การสัมภาษณ์ เป็นรูปแบบของการสนทนาระหว่างบุคคลสองคนหรือมากกว่า โดยผู้สัมภาษณ์จะถามคำถามเพื่อให้ข้อมูลจากผู้ที่ถูกสัมภาษณ์

การสัมภาษณ์จะมีจุดมุ่งหมายหลายแบบเช่น
 การสัมภาษณ์งาน
 การสัมภาษณ์เข้าเรียนต่อ
# หอยคราง
หอยคราง หรือ หอยแครงขน (ชื่อวิทยาศาสตร์: Anadara inaequivalvis) เป็นหอยเปลือกคู่

ข้อมูล
หอยครางเป็นหอยในวงศ์ Arcidae  มีลักษณะคล้ายหอยแครง แต่มีขนาดใหญ่กว่า 
ขอบเปลือกมีลักษณะเป็นรอยหยักเหมือนฟันปลา เปลือกมีสีต่าง ๆ เช่น สีขาว, สีชมพู, สีเขียว 
จุดเด่นคือมีเส้นขนอยู่บนเปลือกด้านนอกทั่วทั้งเปลือก จนได้รับชื่อเรียกอีกชื่อว่า "หอยขน"
เปลือกของหอยครางมีลักษณะคล้ายหอยแครง จัดเป็นหอยจำพวกหอยแครง 5 ชนิด ที่พบได้ในน่านน้ำไทย 
เปลือกหอยครางมีขนาดประมาณ 1.5–2 นิ้ว  และเปลือกทั้ง 2 ข้างมีขนาดเล็ก–ใหญ่ไม่เท่ากัน
กินอาหารด้วยการกรองแพลงก์ตอนพืชและแพลงก์ตอนสัตว์ รวมถึงซากพืชและซากสัตว์ที่เน่าเปื่อย
เป็นหอยที่มีเพศแยกและมีสองเพศในตัวเดียวกัน  เมื่อผสมพันธุ์ ตัวผู้จะปล่อยน้ำเชื้อก่อนเพื่อกระตุ้นให้ตัวเมียปล่อยไข่แล้วผสมพันธุ์กันภายนอกตัว

ถิ่นที่อยู่อาศัย
หอยคราง(หอยขลุ่ย)อาศัยตามแนวปะการังค่อนข้างลึกประมาณ 5–6 เมตร ซึ่งไม่เหมือนกับหอยแครงที่อาศัยอยู่ตามดินโคลน ซึ่งบางครั้งจะพบทรายหรือทรายปนโคลนปะปนอยู่ในเปลือกหอยด้านในด้วย  พบในแถบจังหวัดตราด,เพชรบุรี, ภูเก็ต, สงขลา เป็นต้น

วิธีการจับ
โดยมากแล้วชาวบ้านมักจะจับหอยครางได้ในช่วงก่อนวันเข้าพรรษา ซึ่งเป็นเวลาที่น้ำทะเลแห้ง จนกระทั่งหาดเลนที่หอยอาศัยอยู่มันโผล่ขึ้นมาหรือมีระดับน้ำปริ่ม  ปัจจุบันยังไม่มีการเพาะเลี้ยงขยายพันธุ์หอยครางอย่างจริงจังเหมือนหอยชนิดอื่นที่เป็นสัตว์เศรษฐกิจ หอยครางจึงเป็นหอยที่นิยมบริโภคกันเฉพาะในท้องถิ่น ซึ่งเนื้อของหอยครางจะเหนียวกว่าหอยแครง นิยมนำไปลวกเหมือนหอยแครง 'หอยคราง' หอยที่บริโภคเฉพาะถิ่น ราคาขายจะถูกกว่าหอยแครง หรือคัดเฉพาะเนื้อแล้วตัดเป็นชิ้น ๆ ขายปะปนกับเนื้อหอยแครง ปัจจุบันยังไม่มีการเพาะเลี้ยง หอยครางที่มีขายมาจากการจับจากแหล่งธรรมชาติหน้า 22 เกษตร, หอยคราง. "เรื่องน่ารู้". เดลินิวส์ฉบับที่ 24,827: วันอังคารที่ 3 ตุลาคม พ.ศ. 2560 ขึ้น 13 ค่ำ เดือน 11 ปีระกา

นิรุกติศาสตร์เปรียบเทียบ
สันนิษฐานว่าคำว่า "แครง" หรือ "คราง" นั้นมาจากภาษาชวา–มลายู ที่เรียกหอยจำพวกหอยแครงและหอยครางว่า "เกอรัง" หรือ "กรัง" (kerang, krang) จึงเพี้ยนเป็นแครงกับครางในที่สุดหน้า 108, แฟนหอยพันธุ์แท้ โดย จอม ปัทมคันธิน (นนทบุรี, 2555) ISBN 978-616904682-0

ดูเพิ่ม
หอยแครง
# ระบบการผลิตแบบลีน
การผลิตแบบลีน  คือ การใช้หลักการชุดหนึ่งในการระบุและกำจัดความสูญเปล่า เพื่อส่งมอบสินค้าที่ลูกค้าต้องการ และทันเวลา หรือกล่าวอีกนัยหนึ่ง ลีน คือ ปรัชญาในการผลิต ซึ่งถือว่าความสูญเปล่านั้น เป็นตัวทำให้เวลาที่ใช้ในการผลิตยาวนานขึ้น และควรมีการนำเทคนิคต่างๆ มาใช้ในการกำจัดความสูญเปล่าออกไป โดยมุ่งเน้นกำจัดความสูญเสีย (อังกฤษ:Waste/Muda) ทั้ง 7 ประการ ที่เกิดขึ้นในกระบวนการทำงาน ได้แก่
การเคลื่อนไหวที่ไม่จำเป็น (อังกฤษ:Unnecessary Motion)
การรอคอย (อังกฤษ:Idle Time/Delay)
กระบวนการที่ขาดประสิทธิผล (อังกฤษ:Non-effective Process)
การผลิตของเสียและแก้ไขงานเสีย (อังกฤษ:Defects and Reworks)
การผลิตมากเกินไป (อังกฤษ:Overproduction)
การเก็บวัตถุดิบคงคลังที่ไม่จำเป็น (อังกฤษ:Unnecessary Stock)
การขนส่ง (อังกฤษ:Transportation)
# รูมาติซึม
รูมาติซึม หรือ รูมาติสซั่ม  หรือ โรครูมาติก  เป็นคำกว้าง ๆ หมายถึงปัญหาทางการแพทย์ที่เกิดกับข้อต่อและเนื้อเยื่อเกี่ยวพัน วิชาที่ศึกษาและการรักษาความผิดปกตินี้เรียกว่าวิทยารูมาติกศัพท์บัญญัติราชบัณฑิตยสถาน  ปรับปรุงเมื่อ 6 ส.ค. 2544 (Rheumatology)
# อาดิดาส จาบูลานี
thumb|200px|โจ'บูลานี เป็นลูกบอลที่ใช้ในการแข่งรอบชิงชนะเลิศ
อาดิดาส จาบูลานี  หรือที่นิยมเรียกสั้น ๆ ว่า จาบูลานี คือชื่อเรียก ลูกฟุตบอลที่ถูกผลิตขึ้นมาเพื่อใช้อย่างเป็นทางการในการแข่งขันฟุตบอลโลก 2010 ที่แอฟริกาใต้เป็นเจ้าภาพ  โดย บริษัทอาดิดาส บริษัทผลิตเครื่องกีฬารายใหญ่ของเยอรมนี โดยผู้ออกแบบคือ สถาบันเทคโนโลยีการกีฬาแห่งมหาวิทยาลัยลัฟโบโร ประเทศอังกฤษ และได้รับการรับรองจากสหพันธ์ฟุตบอลนานาชาติ หรือ ฟีฟ่า

จาบูลานี ถูกเปิดตัวอย่างเป็นทางการเมื่อวันที่ 4 ธันวาคม ค.ศ. 2009 ในงานจับสลากแบ่งกลุ่มฟุตบอลโลก 2010 ที่เมืองเคปทาวน์ ประเทศแอฟริกาใต้ 

โดยคำว่า "จาบูลานี" หมายถึง "ความสุข และ การเฉลิมฉลอง" ในภาษาซูลู อันหมายถึง เป็นสิ่งที่ทำให้แฟน ๆ ที่เข้ามาชมฟุตบอลโลกครั้งนี้นั้นมีความสุขนั่นเอง โดยภาษาซูลูถือเป็น 1 ใน 11 ภาษาอย่างเป็นทางการของแอฟริกาใต้และยังบ่งบอกถึงความเป็นตัวแทนของนักฟุตบอล 11 คนในแต่ละทีมอีกด้วย 

นอกจากนั้นฟีฟ่ายังได้ระบุว่า จาบูลานี คือ ลูกฟุตบอลรุ่นกลมที่สุดเท่าที่เคยผลิตมาแถมยังมีความเที่ยงตรงและแม่นยำมากที่สุดเวลาลอยอยู่บนอากาศ นอกจากนี้ยังยึดเกาะเป็นเยี่ยมในทุกสภาพอากาศและพื้น เพราะไม่ได้ใช้วิธีการเย็บและมีมวลทั้งลูกรวมกัน 380 กรัมเว็บผู้ดีเผย"จาบูลานี" ลูกฟุตบอล "เวิลด์คัพ 2010" จากวอยซ์ทีวีจาบูลานีมีปัญหา ทีมออกแบบมีคำอธิบายจากโพสต์ทูเดย์

แต่ทว่า มีนักฟุตบอลหลายคนเมื่อได้ลองเล่น  จาบูลานี แล้วได้วิจารณ์ไปในทางไม่ดี โดยมักบอกว่าควบคุมทิศทางของลูกได้ยาก  อาทิ ทีมชาติอังกฤษ รวมถึง เดวิด ซีแมน อดีตผู้รักษาประตูทีมชาติอังกฤษและอาร์เซนอล โดยกล่าวว่า มันเป็นฝันร้ายของผู้รักษาประตู เป็นต้นแคมป์อังกฤษโอดกันใหญ่ “จาบูลานี่” ทำพิษ จากเอ็มไทยซีแมนร่วมจวก จาบูลานี ฝันร้ายของเหล่านายทวาร แต่ทว่าทางอาดิดาส บริษัทผู้ผลิตก็มิได้สนใจต่อเสียงวิจารณ์นี้ โดยกล่าวว่าเพราะเป็นเทคโนโลยีใหม่ ที่ต้องใช้เวลาทำความคุ้นเคยกัน

ซึ่งในการแข่งขันครั้งนี้  จาบูลานี จะถูกใช้ในแต่ละแมตช์ แมตช์ละ 25 ลูก โดยที่จะมีการปักชื่อทีม 2 ทีมที่แข่งขันกัน ชื่อสนามและชื่อเมืองที่ใช้เป็นสถานที่แข่งขัน และวันเดือนปีที่แข่งลงในลูกฟุตบอลอีกด้วย 

นอกจากนี้แล้ว ยังมี โจ'บูลานี (Jo'Bulani) ซึ่งเป็นจาบูลานีที่มีลายเป็นสีขาวทอง  ไว้สำหรับใช้ในรอบชิงชนะเลิศ ในวันที่ 12 กรกฎาคม ค.ศ. 2010 ที่เมืองโจฮันเนสเบิร์ก อีกด้วย โดยคำว่า "โจ'บูลานี" เป็นผลงานการออกแบบโดยดีไซเนอร์ของอาดิดาส ชื่อ ยานเนกเก้ แวน อูร์ชอต เหตุที่ใช้ชื่อว่า โจ'บูลานี่ เพื่อเป็นเกียรติแก่เมืองโจฮันเนสเบิร์ก ที่มีชื่อเรียกสั้น ๆ ว่า โจ'เบิร์ก (Jo'burg) ที่มีฉายาว่า ดินแดนแห่งทองคำ (City of Gold) จึงใช้สีทองเป็นลายทองบนพื้นขาว และสีทองยังเป็นความหมายของการชิงชนะเลิศอีกด้วย ซึ่งครั้งนี้นับเป็นครั้งที่สองที่อาดิดาสได้ออกแบบลูกฟุตบอลสำหรับเพื่อใช้เฉพาะแมตช์ชิงชนะเลิศฟุตบอลโลกโดยเฉพาะ หลังจากที่เคยออกแบบลูกฟุตบอลสีทองชื่อ "ทีมไกสต์ เบอร์ลิน" (Teamgeist Berlin) สำหรับแมตช์ชิงชนะเลิศฟุตบอลโลก 2006 ระหว่างอิตาลี และฝรั่งเศส "โจบูลานี่-จาบูลานี่" แฝดคนละฝาลูกหนังโลก
# ดิลิเชียสเวย์
ดิลิเชียสเวย์เป็นอัลบั้มแรกของไม คุรากิออกจำหน่ายวันที่28 มิถุนายน พ.ศ. 2543ออกจำหน่ายพร้อมกันกับอัลบั้มซีเคร็ตออฟมายฮาร์ทมีรหัสซีดีคือ GZCA-1039 
 ข้อมูลเพลง 
อัลบั้มนี้เป็นอัลบั้มแรกของไม คุรากิออกจำหน่ายพร้อมกับอัลบั้มซีเคร็ตออฟมายฮาร์ทที่ประเทศสหรัฐอเมริกา ออกจำหน่ยเมื่อวันที่28 มิถุนายน พ.ศ. 2543อัลบั้มนี้มีรหัสซีดีคือ GZCA-1039

อัลบั้มนี้ซารด์ประจำสัปดาห์ที่อันดับ 1 จำนวน 2 สัปดาห์ติดต่อกัน โดยสัปดาห์แรกขายได้ 2,218,640 ชุด ยอดขายรวมประจำปีพ.ศ. 2543คือ 3,451,660 ชุด เป็นอัลบั้มที่ขายดีที่สุดประจำปีพ.ศ. 2543และยอดขายรวมทั้งหมด  3,530,420 ชุด เป็นอัลบั้มที่ขายดีอันดับที่ 9 ของประวัติศาสตร์อัลบั้มเพลงญี่ปุ่น อัลบั้มนี้ได้รับรางวัลรับรองสถานะและได้ประกาศนียบัตรจาก RIAJ ประเภท 3x Million

อัลบั้มนี้ทำให้เธอเป็นศิลปินลำดับที่ 5 ต่อมาถัดจาก อูทาดะ ฮิคารุ ที่มีซิงเกิลและอัลบั้มแรก ขายได้เกิน 1 ล้านชุด (ซึ่งจนถึงปัจจุบัน นักร้องที่ทำสถิตินี้ได้มีเพียง 6 ศิลปิน คือ DEEN,KinKi Kids,Kiroro,อูทาดะ ฮิคารุ,ไม คุรากิ และ CHEMISTRY)

 รายชื่อเพลง 
แทร็กชื่อเพลงความยาวหมายเหตุ1ดิลิเชียสเวย์3:512เลิฟ เดย์อาฟเตอร์ทูมอร์โรว์ 4:05ซิงเกิลที่ 1 ของไม คุรากิ3ซีเคร็ตออฟมายฮาร์ท4:24ซิงเกิลที่ 3 ของไม คุรากิ4สเต็ปปิ้ง∞เอาทต์4:385เบบี้ ทูไนท์~ยูแอนทด์มี~3:596ค้านเก็ตเนาวท์~กิมมี ยัวร์ เลิพ~3:307เนเวอร์กอนนากิฟยูอัพ4:00ซิงเกิลที่ 4 ของไม คุรากิ8สเตย์บายมายไซต์4:26ซิงเกิลที่ 2 ของไม คุรากิ9เอววี่ติงส์ ออล ไรท์4:09เพลง B-Side ของซิงเกิลที่ 1 ของไม คุรากิ10แฮปปี้เดย์4:1711คิมิโทะ โนะ จิคัน  4:16

 ซาร์ด 
วางจำหน่ายชาร์ตอันดับสูงสุดยอดจำหน่ายสัปดาห์แรกยอดจำหน่ายรวมอยู่ในชาร์ต28 มิถุนายน พ.ศ. 2543Oricon Daily ChartsOricon Weekly Charts12,218,6403,530,420 36 สัปดาห์Oricon Monthly Charts1Oricon Yearly Charts 20001

การนำไปใช้
ชื่อเพลงการนำไปใช้จากซิงเกิลซีเคร็ตออฟมายฮาร์ทเพลงปิดที่ 9 ของยอดนักสืบจิ๋วโคนันซิงเกิลที่ 3เนเวอร์กอนนากิฟยูอัพMFTV'I'm Music Frank"ซิงเกิลที่ 4
# การบริหารจัดการคุณภาพโดยรวม
การบริหารจัดการคุณภาพโดยรวม (TQM) เป็นแนวคิดในการบริหารซึ่งริเริ่มโดย ดับเบิลยู. เอ็ดเวิร์ดส์ เดมมิง แนวคิดของนี้เป็นแนวทางการบริหารองค์กรที่ยึดถือคุณภาพเป็นศูนย์กลางการพัฒนาคุณภาพโดยรวม : สำนักงานคณะกรรมการพัฒนาระบบราชการ และอาศัยการมีส่วนร่วมของสมาชิกทุกคนในองค์กร โดยมุ่งเป้าหมายไปที่ความสำเร็จระยะยาวขององค์กร จากความพึงพอใจของลูกค้า และเอื้อประโยชน์ต่อทุกคนในองค์กร และต่อสังคม ซึ่งปัจจุบันถือเป็นแนวคิดที่องค์กรส่วนใหญ่นิยมนำมาใช้เพื่อพัฒนาองค์กรของตน หนึ่งในเป้าหมายหลักของการบริหารจัดการคุณภาพโดยรวม คือ การลดข้อผิดพลาดที่เกิดขึ้นลงให้เหลือเพียง 1 ใน 1,000,000 ของหน่วยที่ผลิต

 ความหมาย 
 คุณภาพ (QUALITY)
 การทำได้ตามข้อกำหนดอย่างต่อเนื่องสม่ำเสมอ
 ทำให้ลูกค้าพอใจ
 ทำให้ลูกค้าสุขใจ
 ทำให้มากกว่าที่ลูกค้าพอใจ เกินความคาดหวังของลูกค้า
 คุณภาพโดยรวม (TOTAL QUALITY)
 การปรับปรุงอย่างต่อเนื่องเพิ่มระดับความพอใจของลูกค้าให้สูงขึ้น
 ปรับปรุงเพื่อยอดขายขององค์กรในเวลาเดียวกันด้วย
# จูบิโล อิวาตะ
จูบิโล อิวาตะ  เป็นสโมสรฟุตบอลในประเทศญี่ปุ่น ตั้งอยู่ที่เมืองอิวาตะ จังหวัดชิซูโอกะ ปัจจุบันเล่นอยู่ในเจ2 ลีก โดยคำว่า "จูบิโล" เป็น ภาษาโปรตุเกส หมายถึงความสุขหรือความปิติยินดี ขณะที่ตราโลโก้สโมสรได้รับแรงบันดาลใจมาจากนกแซวสวรรค์ ของญี่ปุ่น บริษัทใหญ่คือ บริษัท ยามาฮ่ามอเตอร์ จำกัด ซึ่งเป็นผู้ผลิตรถจักรยานยนต์ชั้นนำระดับโลกผู้ผลิตมอเตอร์นอกสถานที่และรถกอล์ฟ

เกียรติประวัติ
ระดับประเทศ
ลีก
เจ1 ลีก 
ชนะเลิศ (4): 1987–88, 1997, 1999, 2002

เจ2 ลีก 
ชนะเลิศ (3): 1982, 1992, 2021

ถ้วย
เจลีกคัพ
ชนะเลิศ (2): 1998, 2010
ถ้วยสมเด็จพระจักรพรรดิ
ชนะเลิศ (2): 1982, 2003

เจแปนนิส ซูเปอร์คัพ
ชนะเลิศ (3): 2000, 2003, 2004

ระดับทวีป
เอเอฟซีแชมเปียนส์ลีก
ชนะเลิศ (1): 1998–99
เอเชียนซูเปอร์คัพ
ชนะเลิศ (1): 1999
# ห้องสมุดรถไฟ
ห้องสมุดรถไฟ เป็นห้องสมุดที่มีลักษณะคล้ายกับตู้โบกี้รถไฟ ที่ถูกดัดแปลงนำมาติดตั้งบนรางรถไฟ โดยใช้รถยก (รถเครน) เข้ามาช่วย สำหรับห้องสมุดรถไฟ จะมีตั้งแต่ 2 คันขึ้นไป เพื่อให้มีหนังสือหลายประเภท อยู่ในคนละตู้ และไม่แออัด หนาแน่น

 ในประเทศไทย 
 ห้องสมุดรถไฟ ของพลตำรวจตรี จรัมพร สุระมณี เป็นห้องสมุดที่ใช้รถโดยสารรุ่นโบราณ ตกแต่งด้วยลวดลายสวยงาม มีคอมพิวเตอร์ให้ใช้บริการ
 ห้องสมุดรถไฟ จังหวัดบุรีรัมย์ เป็นห้องสมุดที่ใช้ตู้สินค้า ออกแบบสีน้ำเงิน คาดด้วยสีเหลือง ปัจจุบันอยู่ที่สถานีรถไฟบุรีรัมย์
 ห้องสมุดรถไฟ อำเภอหัวหิน จังหวัดประจวบคีรีขันธ์ เป็นห้องสมุดที่ใช้ตู้โดยสารปรับอากาศดัดแปลง รุ่น JR-West ออกแบบสีน้ำตาล คาดด้วยสีขาว จำนวน 2 คัน ปัจจุบันอยู่ที่สถานีรถไฟหัวหิน
 ห้องสมุดรถไฟ จังหวัดหนองคาย เป็นห้องสมุดที่ใช้ตู้โดยสารชั้น 3 ออกแบบสีไข่อ่อน จำนวน 2 คัน ตกแต่งสวนทางเข้าอย่างสวยงาม ปัจจุบันตั้งอยู่ที่สถานีรถไฟหนองคาย (ใหม่)
 ห้องสมุดรถไฟ จังหวัดศรีสะเกษ เป็นห้องสมุดที่มีลักษณะเช่นเดียวกันกับห้องสมุดรถไฟ จังหวัดบุรีรัมย์ มีจำนวน 5 คัน ปัจจุบันตั้งอยู่ที่สถานีรถไฟศรีสะเกษ
 ห้องสมุดรถไฟ อำเภอลำปลายมาศ จังหวัดบุรีรัมย์ เป็นห้องสมุดที่มีลักษณะเช่นเดียวกันกับห้องสมุดรถไฟ จังหวัดศรีสะเกษ จังหวัดบุรีรัมย์ ปัจจุบันตั้งอยู่ที่สถานีรถไฟลำปลายมาศ
 ห้องสมุดรถไฟ จังหวัดสุรินทร์ เป็นห้องสมุดที่มีลักษณะเช่นเดียวกันกับห้องสมุดรถไฟ จังหวัดศรีสะเกษ จังหวัดบุรีรัมย์ และ อำเภอลำปลายมาศ แต่มีจำนวน 4 คัน ปัจจุบันตั้งอยู่ที่สถานีรถไฟสุรินทร์
 ห้องสมุดรถไฟ จังหวัดอุบลราชธานี เป็นห้องสมุดที่มีลักษณะเช่นเดียวกันกับห้องสมุดรถไฟ จังหวัดศรีสะเกษ จังหวัดบุรีรัมย์ อำเภอลำปลายมาศ และ จังหวัดสุรินทร์ มีจำนวน 5 คัน ปัจจุบันตั้งอยู่ที่สถานีรถไฟอุบลราชธานี
 ห้องสมุดรถไฟ จังหวัดเชียงราย เป็นห้องสมุดที่มีลักษณะเช่นเดียวกันกับห้องสมุดรถไฟ จังหวัดศรีสะเกษ จังหวัดบุรีรัมย์ อำเภอลำปลายมาศ จังหวัดสุรินทร์ และจังหวัดอุบลราชธานี ปัจจุบันตั้งอยู่ที่บริเวณศาลากลางจังหวัดเชียงราย (หลังเก่า) จังหวัดเชียงราย
 ห้องสมุดรถไฟ จังหวัดอุตรดิตถ์ เป็นห้องสมุดที่ใช้รถโดยสารรุ่นโบราณ สีเดิมคือ สีน้ำตาล-ขาว จำนวน 3 คัน ปัจจุบันตั้งอยู่ที่สถานีรถไฟอุตรดิตถ์ แต่ห้องสมุดนี้ไม่ค่อยได้เปิดใช้งาน
 ห้องสมุดรถไฟ อำเภอกันตัง จังหวัดตรัง
# 20000 วรุณ
20000 วรุณ (สัญลักษณ์: 16px) เป็นดาวแคระดวงใหญ่ของแถบไคเปอร์ เคยมีชื่อรหัสว่า  ถูกค้นพบในวันที่ 28 พฤศจิกายน พ.ศ. 2543 โดย ดร. โรเบิร์ต แม็คมิลแลน มันจะเรียกว่าวัตถุพ้นดาวเนปจูน (วัตถุทีเอ็นโอ) ก็เรียกได้ มันมีอุณหภูมิ ≈43–41 เคลวิน (-230.15 ถึง -232.15 เซลเซียส)

 ขนาด 
upright=1.5|thumb|right|การเปรียบเทียบดาวแคระต่าง ๆ
20000 วรุณ มีเส้นผ่าศูนย์กลางที่ไม่แน่ชัด อยู่ในระหว่าง 502-1060 กิโลเมตร

ตารางเปรียบเทียบของอุณหภูมิและเส้นผ่าศูนย์กลางของดาวแคระในภาพ:
 ชื่อดาว เส้นผ่าศูนย์กลาง อุณหภูมิ เฮาเมอา ประมาณ 350 กิโลเมตร มากกว่า -223.15 เซลเซียส มาคีมาคี ประมาณ 1300-1900 กิโลเมตร -243.15 ถึง -238.15 เซลเซียส เซดนา ประมาณ 1700 กิโลเมตร ~-261.15 เซลเซียส ออร์กัส ประมาณ 840–1,880 กิโลเมตร มากกว่า -229.15 เซลเซียส ควาอัวร์ ประมาณ 1250 กิโลเมตร ~-230.15 เซลเซียส  ประมาณ 286 กิโลเมตร มากกว่า -232.15 เซลเซียส  ประมาณ 734+116−108 กิโลเมตร ~-234.15 ถึง -233.15 เซลเซียส วรุณ ประมาณ 502-1060 กิโลเมตร -230.15 ถึง -232.15 เซลเซียส อิกไซออน ประมาณ 650 กิโลเมตร ≈-229.15 เซลเซียส
# ชั่วโมงแรงงาน
ชั่วโมงแรงงาน  หมายถึงปริมาณของงานที่แรงงานโดยทั่วไปสามารถทำได้ภายในหนึ่งชั่วโมง หน่วยดังกล่าวเป็นการประมาณค่าจำนวนของคนงานซึ่งไม่ถูกรบกวนจะต้องใช้ในการกระทำงานอย่างใดอย่างหนึ่งให้เสร็จลุล่วง ยกตัวอย่างเช่น การวิจัยและการเขียนเอกสารวิทยาลัยอาจต้องใช้ 20 ชั่วโมงแรงงาน การเตรียมงานเลี้ยงของครอบครัวอาจใช้ 10 ชั่วโมงแรงงาน

ชั่วโมงแรงงานไม่รวมไปถึงเวลาพักที่คนงานจะต้องใช้จากการทำงาน เช่น เพื่อพักผ่อน รับประทานอาหาร หรือเพื่อทำธุระส่วนตัวอื่น ๆ หากแต่นับเฉพาะเวลาที่ใช้ในการทำงานเพียงอย่างเดียวเท่านั้น ผู้จัดการนับชั่วโมงแรงงานและเพิ่มเวลาพักเพื่อประมาณค่าเวลาที่ใช้เพื่อทำงานให้เสร็จลุล่วง รวมไปถึง ในขณะที่การเขียนเอกสารคอร์สของวิทยาลัยอาจต้องใช้ 20 ชั่วโมงแรงงาน แต่ก็เกือบจะแน่นอนว่างานดังกล่าวจะไม่เสร็จภายในเวลา 20 ชั่วโมงติดต่อกัน เนื่องจากความคืบหน้าของงานจะถูกขัดขวางด้วยงานอื่น มื้ออาหาร การนอนหลับ และการพักผ่อน

 หน่วยที่คล้ายกัน 
แนวคิดของชั่วโมงแรงงานยังสามารถใช้ได้กับ man-day, man-week, man-month, man-yearInfoplease.com เป็นหน่วยที่ใช้ในโครงการขนาดใหญ่ โดยมีความหมายถึงปริมาณที่แรงงานโดยทั่วไปสามารถทำได้ภายในหนึ่งวัน หนึ่งสัปดาห์ หนึ่งเดือน และหนึ่งปีตามลำดับ
# วรรณศรี ศรีวรรณ
วรรณศรี ศรีวรรณ (เกิด 19 กุมภาพันธ์ พ.ศ. 2509) และอดีตเป็นนักแสดงชาวไทย มีผลงานทั้งแสดงภาพยนตร์และละคร ผลงานภาพยนตร์เช่นเรื่อง ชนคนโต (2529) และ ดังกว่าปืน (2529)http://www.thaifilmdb.com/th/pp02892 

สำเร็จการศึกษาระดับปริญญาเอก ปรัชญาดุษฎีบัณฑิต สาขาวิชารัฐประศาสนศาสตร์ คณะรัฐศาสตร์ มหาวิทยาลัยรามคำแหง (Philosophy of Public Administration, Political  Sciences, Ramkumheang University)

ผลงานภาพยนตร์

 ชนคนโต (2529)
 ดังกว่าปืน (2529)
 กระทิงเหล็ก (2529)
 คนดิบ (2529)
 บุกเดี่ยว (2529)
 คาวน้ำผึ้ง (2530)
 รับจ้างตาย (2531)

ละคร 
 เจ้าขุนทอง (2530)
 ผาแดงนางไอ่ (2531)
 มิติมืด (2531)
# สนทนาปัญหาบ้านเมือง
สนทนาปัญหาบ้านเมือง (2 สิงหาคม พ.ศ. 2524 - พ.ศ. 2540) เป็นรายการสนทนาเชิงข่าวเพื่อสร้างความเข้าใจอันดีต่อประชาชนในระบอบประชาธิปไตย   ออกอากาศทุกวันอาทิตย์ หลังข่าวภาคค่ำ ทางสถานีวิทยุโทรทัศน์กองทัพบกช่อง 5 และ สถานีโทรทัศน์สีกองทัพบกช่อง 7  

ประวัติ
รายการนี้มาจากความคิดริเริ่มของ พลเอก อาทิตย์ กำลังเอก อดีตผู้บัญชาการทหารบก และ พลเอก วันชัย เรืองตระกูล อดีตเสนาธิการกองกำลังรักษาพระนคร  ที่จะให้มีรายการโทรทัศน์ประเภทสนทนาอภิปรายเกี่ยวกับเหตุการณ์หรือประเด็นปัญหาต่างๆ ในสังคม เพื่อหาทางออกของบ้านเมือง  โดยในช่วงปี 2524-2532  ทางกองทัพบก เป็นผู้รับผิดชอบการผลิตรายการทั้งหมด โดยทำการถ่ายทอดสดตอนละ 1 ชั่วโมง แต่ในช่วงปี 2532-2536 ได้ให้บริษัท แปซิฟิค อินเตอร์คอมมิวนิเคชั่น จำกัด เป็นผู้ร่วมผลิตโดยทำหน้าที่ตัดต่อรายการให้กระชับฉับไว มีการจัดฉากที่ทันสมัย มีการบันทึกเทปล่วงหน้า และถ่ายทอดสดเป็นบางครา  และในช่วงปี 2536-2540 ได้มีการยกเลิกการออกอากาศรายการทางช่อง 7 จึงเหลือทางช่อง 5 เพียงแห่งเดียว โดยมีการเปลี่ยนตัวผู้ร่วมผลิตเป็น กันตนา และ มีเดีย ออฟ มีเดียส์ ตามลำดับ พร้อมกับเปลี่ยนชื่อรายการเป็น "สนทนา 45 นาที" จนกระทั่งยุติออกอากาศ เนื่องจากสภาวะวิกฤตทางเศรษฐกิจเอเชียกองกำลังรักษาพระนคร, 4 ปี สนทนาปัญหาบ้านเมือง, กรุงเทพฯ : เจริญวิทย์การพิมพ์, พ.ศ. 2528

 ผู้ดำเนินการสนทนาที่มีชื่อเสียง 
 วิษณุ เครืองาม
ศ.คุณหญิงจินตนา ยศสุนทร
 เจิมศักดิ์ ปิ่นทอง
 สุทธิชัย หยุ่น
 สมเกียรติ อ่อนวิมล
 สุพัตรา สุภาพ
 ไชยา ยิ้มวิไล
 มณฑาณี ตันติสุข

 รางวัล 
 รางวัลเมขลา รายการส่งเสริมความเข้าใจอันดีต่อประชาชน ปี 2528-2533